钦定古今图书集成/方舆汇编/职方典/第1368卷 > 雷州府城池考 府志
## 钦定古今图书集成/方舆汇编/职方典/第1368卷 > 雷州府城池考 府志

本府。〈海康县附郭。〉

雷州府城池　，筑自南汉乾亨间，甓城甚隘。宋至道丙申，郡守杨维新始筑子城，周围一百四十步，高一丈七尺，下阔一丈三尺，上阔九尺。绍兴乙丑，郡守王趯复筑外城，作女墙，辟四门，工未就去。绍兴八年，海寇陈旺犯城，人莫能御。十五年，趯始创外城，由那庐至西湖暨赤岭冈，筑南北西三城，又包东岭，堑英禄山“为东城，周围五里二百八十步，高二丈五尺，上阔一丈，下阔三丈，壕广五丈五尺，深一丈四尺，城外环筑女墙，辟四门。” 绍兴壬申，黄勋继之，改用砖甓，亦未就去。二十二年，勋代守，视城土筑不坚，乃甃以砖甓。明年，南北城毕，合四百二十二丈，东西未成，勋又代去。绍兴甲戌，朝奉郎赵伯柽迺毕前功。越明年，伯柽继至，视城东西壁工倍于南北。乃命匠益陶砖甓甃，自西壁凡三百四十丈，东壁半之，又于东北壁堑山削城，凡一百八十丈，逾年功成，胡铨有《记》。嘉定壬申，郡守王给葺二城。嘉定四年，飓风大作，水潦弥月，内外二城圮坏者半，故兴工重葺。淳祐庚戌，郡守储擢复修二城，创四楼，工未就而去。统领方子玉暨刘叔杰等终之。元至元戊寅，罢岭南城池修筑。天历至顺中，海北道廉访司佥事吕珫复修筑。天历二年，广西猺贼侵掠，珫乃筑城濬隍，高深如故。又于东西北三门外置木桥，夜则撤之，以备不虞。元统癸酉，廉访司佥事张添睡、经历郭思诚重修。元统元年，广西猺贼复陷遂溪路。总管同知罗奉致、裨将李百户遇害。添睡、思诚乃谋设立栅门，筑羊马墙，四门渠窦各置以铁窗棂，备御严整，故寇至不为害。明洪武甲寅，指挥张秉彝、朱永、周渊、通判李希祖大筑雷城。洪武七年，秉彝等谋展其旧基，加之高大。是年孟冬兴工，由东南沿西、北垒石砌砖，至八年季夏就绪。周围五里三百步，高二丈；腰墙雉堞高五尺，通高二丈五尺，下阔三丈，上阔二丈七尺。又于四门上各建重楼，东曰“镇泮” ，西曰“中和” ，南曰“广运” ，北曰“朝天。” 四角对起角楼。城上列窝铺四十四间。城内环濬壕堑储水。周围六里一十步，阔六丈五尺，深一丈二尺。东、西、北三门，各置石桥。南门旧无壕，故无桥。四“方水门，俱置铁窗棂，防守愈峻。” 正统庚申，指挥魏让砌城上驰道。正统五年，让掌卫事，乃陶砖绕砌城上为路。成化间，知府黄瑜、邓璩相继修葺。弘治甲子，海北道佥事方良永改建四门重楼。正德丁丑，知府王秉良葺，以城板朽坏，西、南二门俱用砖石拱甃。嘉靖己丑，指挥张杰复葺东、北二门，俱以砖甃。嘉靖壬辰，知府黄行可开浚壕堑，壕外环筑土墙，以防湮塞。己亥，通判朱象贤掌府事，于城外环筑女墙，上盖以瓦。甲寅，西门楼坏，知府罗一𬸚复建。癸亥，同知萧文清重筑城外楼橹。时山海贼每突至城下，文清始于四城门百步外各建楼捍守，扁东曰“安东” ，西曰“靖西” ，北曰“巩北” ，南曰“镇南。” 甲子夏淫雨，城南门以西及北城俱崩陷，知府陆瓒重修，副使莫天赋有记。乙丑，生员莫经纬等呈筑南门外城署印，高州府推官杨逢元始其事，知府王子卿毕工，布政卢梦阳有“记。” 万历己巳，新城圮，分守道张士纯委知县蒋蕴善修筑。丙午，新城复坏，生员陈瑾等呈修，同知张应中、知县鲍际明申葺。

皇清顺治丁亥，初开雷郡。冬，没于“黄海。”“如顺治八年。”

再定。辛卯、壬辰飓风，城池崩坏，城中军民房屋，尽圮无馀。乙未，知府陆彪详文大修雷城。十二年十一月，知府陆彪详道修理城垣，分守道萧炎具详：“雷郡城垣颓坏已久，兼连年飓风淫雨，倒坏更甚。思城池为合郡保障，非高深不足备御。除城上窝铺每闸发银五钱，共盖四十间，其城工复于去冬乘农隙之时，府厅县逐一查验估计，其城垛造不如法，每遇风雨，多至损坏，议一仿《省城》” 式样，从新改造，工费浩繁。同知府陆

彪、同知周熛各捐俸办料，买米散给工匠，酌委文武各官分行督理。通将圮坏单薄之城，逐一修筑，高厚城壕疏濬，而周围垛口俱另式改造，焕然一新。刺史陆彪有《记》。康熙九年，郡城东垣崩数十馀丈，又飓风频发，城垛窝铺十坏八九。知府吴盛藻倡议修筑，与同官厅县绅士各量捐资俸，于十年工成。

外县

遂溪县城池　，旧在二十二都旧县村，宋绍兴二十年迁今治，俱未有城。明洪武甲寅，知县元太初始筑土墙。正统乙未，知县苏观改筑石城。观以土墙易崩，乃命工伐石，筑石城，周围四百七十丈，高一丈五尺，了墩四十，窝铺十六。开三门，曰东门、南门、北门。城楼三座，浚以壕堑。嘉靖辛卯，知县张惠修。成化初，猺贼煽乱，民病防守，乃塞东门，止存南北二门。张惠兴工筑浚城池，乃开东门，设墟于外，招商建铺，为卫御之计。嘉靖庚子，知县班佩复修，飓风大作，石墙倾圮，佩命修饬，坚完如故。隆庆壬申，推官郑国宾增修。国宾署县，视城垣卑矮，乃伐石陶砖，周围甃高三尺，阔五尺。万历壬辰，知县陈庭诗创三门月城门楼县旧无重门之固，庭诗用砖石创建东、南北三门月城，周围共六十丈有奇。又于门上各建重楼，东曰“崇阳” ，南曰“仁济” ，北曰“朝天。” 万历丁未，知县罗继宗修。继宗精于堪舆，以北门风水不利，始塞北门，开西门，城内文教渐兴。至崇祯间，同时进庠者有二三十人。崇祯己卯，知县慎思永重修。

皇清康熙三年癸卯，署县同知王弘志修筑砖石灰

“料人夫，按社计口派办。时兵荒钱粮无所出也。徐闻县城池　，汉元鼎置县海滨讨纲村。元至正丁未迁宾朴，未有城。明正统三年，知县李就始筑土城。天顺六年，迁入海安所。时西寇剽掠，平其城而墟之，故迁。弘治十三年，知县平钢申复宾朴，创石城。民苦军桀骜，思故土，故钢复城之，周围六百馀丈。正德庚午，知县” 王泽增筑濬壕，增城高一丈四尺，广八尺有奇，用《堪舆》议，填塞北门扁。其城门东曰“安海” ，西曰“迎恩” ，南曰“太平。” 嘉靖四十五年，添设月城三门，俱添建月城，周围各十三丈。万历三年，知县张思益增筑周城，增高三尺，复建敌台十二，高四丈，阔如之，覆以瓦。旧南门在县治西，至是改县前，扁曰“民安物阜” ，万历五年，知县田舜耕加修。耕见土性易塌，实以粗石，重加筑建。万历二十五年，知县张大猷重修。于月城各镌石头：东曰“朝阳” ，南曰“若时” ，西曰“有成” ，崇祯十二年，知县吴国斗详将

文庙前建子城，开“文明门。” 是科丙子获隽二人《乙》

酉科获隽者三人，嗣因《乱门塞》。